**Līgums Nr.\_\_\_\_**

**Par ēdināšanas pakalpojumu sniegšanu**

Cēsīs, Cēsu novadā,

2019. gada 04. februārī

**SIA “CĒSU KLĪNIKA”**, reģ. nr. 44103057729, Slimnīcas iela 9, Cēsīs, Cēsu novads, LV -4101, tās valdes priekšsēdētājas \_\_\_\_\_\_\_\_ personā, kura rīkojas pamatojoties uz statūtiem un valdes pilnvarojuma, turpmāk līguma tekstā saukta „Pasūtītājs” no vienas puses, un

 **SIA „OZOLAINE”**, reģ. nr. 49503004690, Ozolu iela 3, Raiskums, Pārgaujas novads, LV-4146, tās valdes locekles \_\_\_\_\_\_\_\_\_\_ personā, kura rīkojas pamatojoties uz statūtiem, turpmāk līguma tekstā saukta „Izpildītājs no otras puses, katrs atsevišķi un abi kopā, turpmāk tekstā saukti Puse/Puses, pamatojieties uz iepirkuma procedūras ID Nr. CK 2018/28/10, rezultātiem, noslēdz šādu ēdināšanas pakalpojuma līgumu, (turpmāk tekstā- Līgums):

**1. Līguma priekšmets**

1.1. Izpildītājs saskaņā ar Pasūtītāja pasūtījumu un atbilstoši Tehniskajai specifikācijai (Līguma pielikums Nr.1), kas atbilst Izpildītāja iesniegtajam finanšu piedāvājumam Iepirkumā ( Līguma pielikums Nr.2)*,* turpmāk šā Līguma tekstā saukts Piedāvājums, veic ēdināšanas pakalpojuma sniegšanu, turpmāk šā Līguma tekstā saukts Pakalpojums.

1.2. Izpildītājs sniedz Pakalpojumus atbilstoši šā Līguma nosacījumiem, nolikuma prasībām, Zemkopības ministrijas izstrādātajam vietējo augļu un dārzeņu pieejamības kalendāram un citiem LR normatīvajiem aktiem, ES regulām, kas saistīti ēdināšanas pakalpojuma sniegšanu.

1.3. Līguma darbības laikā plānota Līguma summa EUR 200000.00 (divi simti tūkstoši eiro un 00 centi) bez PVN.

1.4. Pakalpojuma izpildes vieta: SIA „CĒSU KLĪNIKA”, Slimnīcas iela 9, Cēsis.

**2. Līgumcena un norēķinu kārtība**

2.1. Par šajā Līgumā paredzēto Pakalpojumu sniegšanu Izpildītājam samaksu veic atbilstoši iepirkumam iesniegtajā finanšu piedāvājumā norādītajām cenām.

2.2. Līguma 2.1. punktā norādītā cenā ir ietvertas visas izmaksas, kas saistītas ar Pakalpojuma sniegšanu, nepieciešamo atļauju saņemšanu, pārtikas produktu piegādi, sagatavošanu, uzglabāšanu, transportēšanu, ēdiena atlieku savākšanu.

2.3. Piedāvājumā noteiktā cena paliek nemainīga 36 (trīsdesmit sešus ) kalendāros mēnešus, no līguma abpusējas parakstīšanas dienas.Cenu izmaiņas ir saistāmas ar PVN likmes izmaiņām Latvijas Republikā. Ja saskaņā ar normatīvajiem aktiem tiek grozīta preču pievienotās vērtības nodokļa likme, pakalpojuma cenas ar PVN tiek grozītas bez atsevišķas Pušu vienošanās.

2.4 Pasūtītājs veic samaksu 1 (vienu) reizi mēnesī par iepriekšējā mēnesī izpildīto Pakalpojumu 10 (desmit) darba dienu laikā no Izpildītāja rēķina saņemšanas dienas, pārskaitot naudu Izpildītāja norādītajā bankas kontā.

2.5. Izpildītājam rēķini un atskaites jāiesniedz līdz nākamā mēneša 5. datumam.

**3. Pušu tiesības un pienākumi.**

3.1. Pasūtītājam ir pienākums:

3.1.1. veikt maksājumus šajā Līgumā noteiktajā kārtībā.

**3.2. Pasūtītājam ir tiesības:**

3.2.1. nepieciešamības gadījumā, dot norādījumus Izpildītājam saistībā ar Pakalpojuma sniegšanu;

3.2.2. iepriekš ar Izpildītāju saskaņotā laikā ierasties Pakalpojuma sniegšanas vietā, lai nepieciešamības gadījumā veiktu Izpildītāja darbu kontroli un iepazītos ar Pakalpojuma izpildes gaitu, veiktu piegādāto pārtikas produktu izcelsmes un kvalitātes pārbaudi.

3.2.3. nepieciešamības gadījumā, pieprasīt no Izpildītāja sniegt paskaidrojumus par Pakalpojuma sniegšanas gaitu, pārtikas piegādes un sagatavošanas kārtību;

3.2.4. saskaņā ar normatīvajiem aktiem, Pasūtītājs vai tā norīkotas pilnvarotās personas var veikt kontroli par sniegto ēdināšanas pakalpojumu kvalitāti.

3.2.5. Pasūtītāja pārstāvji saņem sagatavoto ēdienu, pēc skaita un svara, un nodrošina tā izsniegšanu pacientiem.

3.2.6. Pasūtītājs apņemas sniegt Izpildītājam informāciju par nākamās dienas klientu skaitu un par pacientiem nepieciešamo ārstniecisko diētu vai citām īpašām prasībām, kuras noteicis ārsts līdz iepriekšējās dienas plkst. 14.00. Jaunu pacientu iestāšanās gadījumos, atbildīgais darbinieks vismaz 1 stundu iepriekš mutiski/telefoniski informē Izpildītāju par papildus ēdināmo pacientu skaitu.

**3.3. Izpildītāja pienākumi un tiesības:**

3.3.1. ievērot šī Līguma noteikumus, nodrošināt sanitārās un higiēnas prasības, kā arī ievērot citus LR spēkā esošos normatīvos aktus, kas attiecas uz šāda veida pakalpojumu sniegšanu;

3.3.2. saskaņot ar Pasūtītāja pārstāvi izstrādāto ēdienkarti 10 dienām vai izmaiņas ēdienkartē, kā arī sniegt tiem visu nepieciešamo informāciju, kas tam nepieciešama savu pienākumu veikšanai. Izstrādātai ēdienkartei jāsatur informācija ar pilnas uzturvērtības aprēķiniem un kalkulāciju, kā arī tehnoloģiskās kartes.

3.3.3. uzklausīt Pasūtītāja ieteikumus un pēc aicinājuma, sniegt informāciju par Pakalpojumu;

3.3.4. ēdināšanu organizēt saskaņā ar ēdienkarti atbilstoši veselīga uztura principiem.

3.3.5. uzsākt Pakalpojuma sniegšanu šajā Līgumā noteiktajos termiņos;

3.3.6. nodrošināt Pasūtītāja pārstāvim, ka arī citām personām, kuras veic Pakalpojuma sniegšanas kvalitātes pārbaudi un uzraudzību brīvu un drošu piekļuvi Pakalpojuma sniegšanas (piegādes) vietai, ja pārbaudes laiki ar Izpildītāju ir iepriekš saskaņoti;

3.3.7. nodrošināt šajā Līgumā paredzētā Pakalpojuma sniegšanai visu nepieciešamo atļauju saņemšanu atbilstoši spēkā esošajiem normatīvajiem aktiem;

3.3.8. nodrošināt kvalitatīvu un savlaicīgu Pakalpojuma sniegšanu;

3.3.9. nekavējoties rakstveidā informēt Pasūtītāju par pārkāpumiem, kas pieļauti Pakalpojuma sniegšanas procesā un var ietekmēt Pakalpojuma sniegšanas kvalitāti un/vai termiņus;

3.3.10. Izpildītājs uzņemas pilnu atbildību par zaudējumiem, kas var rasties Pasūtītājam vai trešajām personām, Izpildītājam veicot Līgumā paredzētos darbus;

3.3.11. Izpildītājs apņemas, līdz katra mēneša 5 (piektajam) datumam, iesniegt Pasūtītājam rakstiskas atskaites par iepriekšējā mēnesī sniegtajiem pakalpojumiem;

3.3.12. Izpildītājs uzņemas pilnu atbildību par Pakalpojuma izpildē iesaistītajiem darbiniekiem.

* + 1. Izpildītājs vajadzības gadījumā par saviem līdzekļiem uzstādīs tehnoloģiskās iekārtas un iegādāsies inventāru, kas nepieciešamas ēdināšanas pakalpojuma sniegšanai Pasūtītājam.
		2. Izpildītājs pakalpojuma nodrošināšanā izmantos trauku mazgāšanas un tīrīšanas līdzekļus, kas būs videi draudzīgi.
		3. Ja pats nav bioloģiskās lauksaimniecības vai nacionālās pārtikas kvalitātes shēmas vai tā produktu kvalitātes radītāju, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecība uz produktiem, kas tiek izmantoti ēdināšanas un atbilst minētajām prasībām, ir pienākums iesniegt Pasūtītājam ražotāju un audzētāju sarakstu, norādot to kontaktinformāciju, un ar ražotāju vai audzētāju noslēgtu līgumu par sadarbību ar attiecīgo pakalpojuma sniedzēju ēdināšanas pakalpojuma līguma izpildē.
		4. Izpildītājam ir pienākums iesniegt Pasūtītājam ēdināšanas pakalpojumam izmantoto galveno pārtikas pamatproduktu sarakstu, norādot produktu ražotāju vai audzētāju vai izcelsmes valsti, atbilstoši tehniskajā specifikācijā noteiktajām prasībām.
		5. Izpildītājam ir pienākums pavadzīmēs norādīt, ar kādu transportu ( reģistrācijas nr.) tiks nodrošināti ēdināšanas pakalpojumi.
		6. Atkritumus Izpildītājs savāc atbilstoši LR normatīvajiem aktiem, un par to Pasūtītājs nenes atbildību.

**4. Līguma termiņš, pušu kontaktpersonas**

4.1.Līgums stājas spēkā ar tā abpusējas parakstīšanas brīdi.

4.2. Izpildītājam jāsagatavo telpas un jāuzsāk Pakalpojuma sniegšana nākošā dienā pēc līguma parakstīšanas.

4.3. Izpildītājs sniedz Pakalpojumu 36 (trīsdesmit sešus) kalendāros mēnešus skaitot no līguma noslēgšanas dienas.

4.4. Gadījumos, kad Pakalpojuma sniegšanas gaitā rodas vai atklājas apstākļi vai iemesli, kuri Pasūtītājam un Izpildītājam Līguma slēgšanas brīdī nebija zināmi, kuru dēļ Pakalpojuma sniegšana var kļūt neiespējama, Izpildītājam nekavējoties, tiklīdz tas kļuvis zināms, rakstveidā par to jāinformē Pasūtītājs. Izpildītājs un Pasūtītājs vienojas par turpmāko rīcību.

4.5.Kontaktpersonas jautājumos par pakalpojuma sniegšanas procesu:

4.5.1. no Pasūtītāja puses: galvenā medicīnas māsa \_\_\_\_\_\_\_\_, tel.:\_\_\_\_\_\_, e –pasts: \_\_\_\_\_.

4.5.2. no Izpildītāja puses: ­­­­­­­­­­­­­­­­ valdes locekle \_\_\_\_\_, tālr.:\_\_\_\_\_\_\_.

**5. Pušu atbildība**

5.1.Izpildītāja pienākums ir nodrošināt pienācīgu Pakalpojuma sniegšanas kvalitāti atbilstoši normatīvajiem aktiem, iepirkuma procedūrā iesniegtajam Piedāvājumam un šī Līguma nosacījumiem.

5.2. Ja Izpildītājs pārtrauc pildīt saskaņā ar Līguma 1.1. punktu uzņemtās saistības, Izpildītājs 10 (desmit) darba dienu laikā no brīža kad līguma 1.1. punktā minēto saistību izpilde pārtraukta, maksā Pasūtītājam līgumsodu 10% (desmit procentu) apmērā no kopējās Līguma summas par visu izpildes periodu. Puses ir atbildīgas par Līguma nepildīšanu vai nepienācīgu tā pildīšanu, kā arī par otrai Pusei nodarītajiem zaudējumiem, ja tie radušies vienas Puses vai tā darbinieku darbības vai bezdarbības, kā arī rupjas neuzmanības, ļauna nolūka izdarīto darbību vai nolaidības rezultātā. Puse iesniedz vainīgai pusei rakstisku pretenziju. Vainīgā puse atlīdzina otrai pusei radušos zaudējumus saskaņā ar spēkā esošajiem normatīvajiem aktiem.

5.3. Ja Pasūtītājs vai Izpildītājs nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, eksplozija, militāra akcija, blokāde, streiks, valsts varas vai tās pārvaldes institūciju darbības, puses tiek atbrīvotas no atbildības par Līguma saistību neizpildīšanu.

5.4.Puse, kura nespēj pildīt ar šo Līgumu uzņemtās saistības nepārvaramas varas apstākļu dēļ, nekavējoties par to paziņo otrai Pusei, tiklīdz šādi apstākļi ir iestājušies vai Puse par tiem uzzinājusi.

 5.5. Ja nepārvaramas varas apstākļi ilgst ilgāk par 1 (vienu) mēnesi, tad katrai no Pusēm ir tiesības vienpusējā kārtā pārtraukt Līgumu, rakstiski par to informējot otru Pusi.

5.6. Puse nav atbildīga par zaudējumiem, kas radušies otrai Puse nepārvaramas varas apstākļu dēļ.

5.7.Puse nedrīkst izpaust informāciju par otro Pusi un līgumu, izņemot publiski pieejamu informāciju, bez otras Puses rakstiskas atļaujas, izņemot likumos noteiktajos gadījumos. Noteiktais konfidencialitātes pienākums ir spēkā neierobežotu laiku un paliek spēkā arī tad, ja puse vienpusēji atkāpjas no līguma vai ja līgums izbeidzas citādi.

**6. Strīdu risināšanas kārtība**

 6.1. Visas domstarpības un strīdus, kas varētu rasties Līguma izpildes gaitā, puses risina savstarpēju sarunu ceļā. Ja sarunu ceļā vienošanos panākt nav iespējams, tad strīds izšķirams tiesā Latvijas Republikas normatīvajos aktos noteiktajā kārtībā.

6.2.Visos jautājumos, kas nav atrunāti šajā Līgumā, puses vadās no Latvijas Republikas normatīvajiem aktiem.

**7. Līguma izbeigšana**

7.1.Līgums var tikt izbeigts tikai šajā Līgumā un Latvijas Republikas normatīvajos aktos noteiktajos gadījumos un kārtībā.

7.2.Pasūtītājam ir tiesības vienpusēji izbeigt šo Līgumu, iepriekš par to rakstveidā brīdinot Izpildītāju vienu mēnesi iepriekš sekojošos gadījumos:

7.2.1. ja Izpildītājs 2 (divu) dienu laikā pēc Līgumā paredzētā termiņa nav uzsācis šajā Līgumā paredzēto pakalpojumu sniegšanu;

7.2.2. ja Izpildītājs atkārtoti pārkāpj Pakalpojuma sniegšanas termiņus, kārtību (Pasūtītājs rakstiski brīdina Izpildītāju par Līguma pirmstermiņa laušanu);

7.3.Gadījumā, ja Izpildītājs pilnīgi vai daļēji nepilda šajā līgumā noteiktās saistības vai Izpildītāja sniegtā Pakalpojuma – ēdiena kvalitāte, sortiments vai svars neatbilst spēkā esošo normatīvo aktu prasībām, vai ēdiena sagatavošanas procesā pieļauti sanitāri higiēnisko normu pārkāpumi, tad Pasūtītājs sastāda par to attiecīgu aktu, pieaicinot Izpildītāja pilnvaroto pārstāvi un izsaka Izpildītājam par to brīdinājumu, pēc kā pārkāpums nekavējoties jānovērš.

7.4.Gadījumā, ja p.7.3. minētie apstākļi ilgst vismaz 30 (trīsdesmit) kalendārās dienas un Izpildītājs tos nav novērsis, tad Pasūtītājam ir tiesības izbeigt līguma darbību vienpusējā kārtā, rakstiski par to brīdinot Izpildītāju vienu nedēļu iepriekš.

7.4.1. ja Izpildītājs pārkāpj citus šī Līguma noteikumus;

7.4.2. ja Izpildītājs ar tiesas lēmumu atzīts par maksātnespējīgu.

7.5. Ja Pasūtītājs vienpusēji atkāpjas no līguma saskaņā ar līguma 7.2.1.-7.2.2., 7.4.1.- 7.4.2.punktiem, Izpildītājam 10 (desmit) darba dienu laikā pēc Pasūtītāja paziņojuma par vienpusēju atkāpšanos no līguma saņemšanas, var tikt piemērots līgumsods 10% (desmit procentu) apmērā no kopējās līguma summas par visu izpildes periodu.

7.6.Pasūtītājs ir tiesīgs vienpusēji atkāpties no līguma, nemaksājot līgumsodu un nekompensējot zaudējumus, rakstiski paziņojot par to otrai pusei 3 (trīs) mēnešus iepriekš.

7.7.Līguma izbeigšanas gadījumā Pasūtītājs norēķinās ar Izpildītāju par sniegtajiem pakalpojumiem līdz pārkāpuma konstatēšanas brīdim.

7.8. Pasūtītājam ir tiesības vienpusēji izbeigt Līgumu, nosūtot Izpildītājam rakstisku brīdinājumu, ja Pasūtītājs konstatē, ka pakalpojums neatbilst Līguma un tā pielikumu nosacījumiem vai Izpildītājs nevar izpildīt Līgumu tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas.

**8. Citi noteikumi.**

8.1.Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.

8.2. Puses apņemas nekavējoties viena otrai paziņot par adrešu, telefonu un faksu numuru maiņu, bankas rekvizītu un citas svarīgas informācijas izmaiņām.

* 1. Izpildītājs ievēro un apņemas ievēros visas spēkā esošās Latvijas Republikā ieviestās starptautiskās sankcijas un noteiktās nacionālās sankcijas.
	2. Līgums sastādīts 2 (divos) eksemplāros un sastāv no 5 (piecām) lapām, pa vienam eksemplāram katrai no Pusēm. Abiem eksemplāriem ir vienāds juridisks spēks. Pie līguma pievienoto divi pielikumi- tehniskā specifikācija un finanšu piedāvājums.

**9. Pušu rekvizīti un paraksti:**

|  |  |
| --- | --- |
| **Pasūtītājs:**SIA ” CĒSU KLĪNIKA”Reģ. Nr. LV44103057729, Slimnīcas iela 9, Cēsis LV-4101Norēķ. konts Nr. LV11UNLA0050017396827A/S SEB banka tālr. 64125730 e-pasts: info@cesuklinika.lv [www.cesuklinika.lv](http://www.cesuklinika.lv)Valdes priekšsēdētāja\_\_\_\_\_\_\_\_\_\_\_\_\_\_\_\_  | **Izpildītājs:** **SIA „OZOLAINE”**, Reģ. nr. 49503004690, Ozolu iela 3, Raiskums, Pārgaujas novads, LV414Norēķ. konts Nr. LV65UNLA0004002467179A/S SEB bankaTālr.:\_\_\_\_\_\_\_\_e-pasts: ozolaine.sia@inbox.lv Valdes locekle\_\_\_\_\_\_\_\_\_\_\_\_\_  |